Biri kirke

Biri kirke er en korskirke fra 1777 i Gjøvik kommune, Innlandet fylke. Byggverket er i tømmer og har 450 plasser. Kirken har inventar med akantus og er den eldste kirken i Gjøvik kommune. Kirken gjennomgikk en omfattende restaurering i 2007 etter at det ble oppdaget store råteskader. Samme år ble kirken malt. I 1999 tok Lions-klubben på Biri initiativ til å bygge et bårehus ved kirken, og dette driftes av Gjøvik kirkelige fellesråd. Kirkegården Biri kirkegård er en kirkegård på 28 dekar, hvorav 4,5 dekar enda ikke er ferdig utbygd. Det er 3270 graver, hvorav 1100 er ledige. På den ikke-utbygde delen av kirkegården er det en reserve på om lag 400 graver. På kirkegården ligger blant annet en av de 112 eidsvollsmennene, Anders Lysgaard, og tidligere stortingsrepresentant Gunnar Kalrasten. Krigsgravene på Biri med fem engelske og en norsk soldat fra den andre verdenskrig, som alle ble drept på Biri av tyskerne 20. april 1940, ligger også på Biri kirkegård. Den gamle kirkegården rundt Biri kirke er fredet og ble brukt fra 1891 til 1942. Prestene i Biri menighet 2012 - d.d. – Hanne Moesgaard Skjesol 1992 - 2012 – Knut Yngvar Sønstegaard 1987 - 1992 – Arne Wilther 1979 - 1987 – Øyvind Hartberg 1973 - 1979 – Reidar Nilsen 1962 - 1973 – Hans Ihlen Nistad 1947 - 1962 – Jørgen Overå 1929 - 1946 – Sigvald Krohn 1921 - 1928 – Edvard Olai Arstein 1909 - 1921 – Hans Wråmann Domås Se også Biri-madonnaen Referanser Litteratur Herberg, Bjørn (2002). Biri kirke 225 år — 1777-2002. Gjøvik: Gjøvik Historielag/Biri Menighetsråd. ISBN 82-90323-33-6. Rasmussen, Alf Henry (1993). «Biri kirke». Våre kirker. Norsk kirkeleksikon. Kirkenær: Vanebo forlag. s. 589. ISBN 82-7527-022-7. Eksterne lenker (no) «Biri kirke». Kirkesøk. Den norske kirke. Biri menighet (no) «Biri kirke». Kulturminnesøk. Riksantikvaren – Direktoratet for kulturminneforvaltning.